Noriaki Kasai

**Noriaki Kasai** (jap. 葛西 紀明 – *Kasai Noriaki*) japanski je skijaš-skakač i legenda skijaških skokova.

## Karijera 
Drži rekord po broju nastupa u Svjetskom kupu, i pojedinačno i ekipno: zaključno sa sezonom 2018/19. nastupio je 569 puta u pojedinačnoj konkurenciji uz još 71 nastup u ekipnoj. Također je rekorder po broju sezona u Svjetskom kupu (31); debitirao je 17. 12. 1988. u Sapporu. Osim toga, jedini je sportist u historiji koji je nastupio na osmerim Olimpijskim igrama.

Vlasnik je svjetskog rekorda za skakače starije od 35 godina (241,5 m u Vikersundu 2017).

Prvi veći uspjeh postigao je na SP u skijaškim letovima 1992, održanom na letaonici Čerťák u Harrachovu (tadašnja Čehoslovačka), kada je osvojio zlatnu medalju. U to vrijeme bio je među vodećim svjetskim skakačima i bio je poznat po izvanrednom stilu, držeći tijelo između skija. Godine 1994. bio je u japanskom timu koji je osvojio srebrnu medalju na Igrama u norveškom Lillehammeru, a u Sočiju 2014, čak 20 godina kasnije, došao je do ekipne bronze. Na svjetskim prvenstvima osvojio je šest medalja: dva pojedinačna srebra i po dvije bronze pojedinačno i ekipno.

Godine 1999. pobijedio je i na Skijaškom festivalu Holmenkollen, na čuvenoj istoimenoj skakaonici.

Na Zimskim olimpijskim igrama nastupio je čak osam puta, a najbolji rezultat ostvario je na 2014. u ruskom Sočiju, kad je u dobi od 41 godine i 258 dana osvojio srebro na velikoj skakaonici, zaostavši tek 1,3 boda (manje od 1 m) iza pobjednika, Poljaka Kamila Stocha. Time je postao najstariji skijaš-skakač koji je osvojio neku medalju. Prije toga mu je najbolji rezultat bio peto mjesto na velikoj skakaonici u Lillehammeru. U Vancouveru 2010. završio je na osmom mjestu na velikoj skakaonici nakon što je pobijedio u kvalifikacijama s drugim najboljim skokom ukupno, dok je na maloj bio 17. Na maloj skakaonici u Sočiju zauzeo je sedmo mjesto.

U Svjetskom kupu ima 17 pobjeda, a posljednju je ostvario 29. 11. 2014. u Kuusamu (podijelio ju je s Ammannom) u dobi od 42 godine i 176 dana, što je rekord za najstarijeg pobjednika u takmičenju Svjetskog kupa. Osim toga, Kasai je i najstariji skakač s plasmanom na pobjedničko postolje (44 godine i 293 dana).

## Rezultati u Svjetskom kupu 
### Pobjednička postolja 
 – održana samo jedna serija zbog jakog vjetra / lošeg vremena

### Postolja po sezonama 
### Ukupni poredak 
### Turneja 4 skakaonice 
### Švicarska turneja 
### Nordijska turneja 
### Raw Air 
### Willingen Five 
### Planica 7 
### Svjetski kup u letovima 
### Ljetni Grand Prix 
## Napomene 
## Reference 
## Vanjski linkovi 
* Profil na FIS-u

Kategorija:Rođeni 1972.
Kategorija:Živi ljudi
Kategorija:Biografije, Shimokawa
Kategorija:Japanski skijaši-skakači
Kategorija:Japanski olimpijci u skijaškim skokovima
Kategorija:Skijaši-skakači na Zimskim olimpijskim igrama 1992.
Kategorija:Skijaši-skakači na Zimskim olimpijskim igrama 1994.
Kategorija:Skijaši-skakači na Zimskim olimpijskim igrama 1998.
Kategorija:Skijaši-skakači na Zimskim olimpijskim igrama 2002.
Kategorija:Skijaši-skakači na Zimskim olimpijskim igrama 2006.
Kategorija:Skijaši-skakači na Zimskim olimpijskim igrama 2010.
Kategorija:Skijaši-skakači na Zimskim olimpijskim igrama 2014.
Kategorija:Skijaši-skakači na Zimskim olimpijskim igrama 2018.
Kategorija:Osvajači srebrne medalje na Olimpijskim igrama (Japan)
Kategorija:Osvajači bronzane medalje na Olimpijskim igrama (Japan)
Kategorija:Osvajači medalja na Zimskim olimpijskim igrama 1994.
Kategorija:Osvajači medalja na Zimskim olimpijskim igrama 2014.